Óvenju þurrt var um norðanvert landið og var mánuðurinn víða um land þurrasti nóvembermánuður um áratugaskeið . Kaldast var á Norðausturlandi en hlýrra vestan til á landinu . Meðalhiti í Reykjavík í mánuðinum var 2,4 stig og er það 1,2 stigum yfir meðallagi áranna 1961 til 1990 , en -0,3 stigum undir meðallagi síðustu tíu ára . Á Akureyri var meðalhitinn -0,8 stig , -0,5 stigum undir meðallagi áranna 1961 til 1990 , en -1,8 stigum undir meðallagi síðustu tíu ára . Í Stykkishólmi og í Höfn í Hornafirði var meðalhitinn 2,0 stig . Hvað úrkomuna varðar þá voru allmörg þurrkamet slegin . Á Akureyri mældist úrkoma aðeins 4,6 mm sem eru tæp 10% af meðalúrkomu áranna 1961 til 1990 . Þetta er næstþurrasti nóvembermánuður frá upphafi samfelldra úrkomumælinga á Akureyri 1927 . Þurrara var í nóvember 1952 þegar úrkoman mældist 3,0 mm . Fleiri sólskinsstundir í Reykjavík en í meðalári Í Reykjavík mældist úrkoman 73,1 mm sem er jafnt meðallagi áranna 1961 til 1990 . Úrkoman í Stykkishólmi mældist 36,1 mm sem er um helmingur af meðaltali áranna 1961 til 1990 . Dagar þegar úrkoma mældist 1,0 mm eða meiri á Akureyri voru aðeins 3 , átta færri en í meðalári . Í Reykjavík mældist úrkoma 1,0 mm eða meiri 13 daga , jafnmargir og í meðalári . Þá mældust sólskinsstundir í Reykjavík 49,2 , sem er 10,6 stundum fleiri en í meðalári . Á Akureyri mældust sólskinsstundirnar 18,0 , sem er 3,7 stundum fleiri en í meðalári . Meðalhiti í Reykjavík fyrstu 11 mánuði ársins var 6,3 stig sem er 1,6 stigum ofan meðallags áranna 1961 til 1990 en 0,4 stigum ofan meðallags síðustu tíu ára . Meðalhitinn raðast í 6. til 7. sæti á lista 149 ára . Á Akureyri var meðalhiti mánaðanna ellefu 4,8 stig . Athugið .